google/wiki40b huggingface dataset:
Γιώργος Ζουράρις

Βιογραφία

Γεννήθηκε στο Βραχάσι Λασιθίου το 1899 και ήταν ένας από τους πρώτους κομμουνιστές και θεωρείται ιδρυτής της σεξολογίας στην Ελλάδα. Ανέπτυξε αντιστασιακή δράση και τάχθηκε στο πλευρό των σπαρτακιστών της Ρόζας Λούξεμπουργκ. Για τη δράση του γνώρισε πολλές διώξεις και εκτοπισμούς.
Σπούδασε στη Γερμανία έχοντας δάσκαλο τον Χίρσφελντ και το 1929 στη Θεσσαλονίκη δημοσίευσε το έργο του Ψυχανάλυσις και ψυχοβιολογία.
Ήταν ένας από τους πρώτους που συνεργάστηκε με το Ινστιτούτο Σεξουαλικών Ερευνών του Βερολίνου την περίοδο της Δημοκρατίας της Βαϊμάρης. 
Για το έργο του "Ο Αυνανισμός, το πάθος εις το φως της επιστήμης" παραπέμφθηκε στο Στρατοδικείο και απειλήθηκε με θάνατο στο εκτελεστικό απόσπασμα το 1947.
Ο Ζουράρις απεβίωσε στις 8 Φεβρουαρίου 2001 σε ηλικία 102 ετών και κηδεύτηκε στο Βραχάσι. Καθώς είχε γεννηθεί το 1899, ήταν μία από τις λιγοστές προσωπικότητες στην Ελλάδα που κατά κάποιον τρόπο έζησε τρεις αιώνες (γεννήθηκε στο τέλος του 19ου αιώνα και πέθανε στις αρχές του 21ου αιώνα). Ένας από τους 3 γιους του, ο Κώστας Ζουράρις, είναι πολιτικός επιστήμονας και χρημάτισε υφυπουργός Παιδείας από το 2016 ως το 2018.
Πελαργόμορφα

Ιστορία

Τα είδη που ανήκουν σε αυτή την τάξη είναι παρόντα στους μύθους και τις δοξασίες των περισσότερων αρχαίων πολιτισμών. Σε μερικούς από αυτούς τα ανυψώνανε σε θεότητες, όπως οι Αιγύπτιοι τον Threskiornis aethiopicus, ενώ είναι γνωστή η δοξασία του Πελαργού που φέρνει τα μωρά.

Περιγραφή

Τα περισσότερα από τα είδη αυτής της τάξης έχουν ψηλά πόδια για να κινούνται στα ρηχά νερά όπου και βρίσκουν την τροφή τους και μακρύ ράμφος για να μπορούν να πιάνουν τη λεία τους χωρίς να βάζουν το κεφάλι τους κάτω από το νερό. Τρέφονται κυρίως με ψάρια και ασπόνδυλα. Εξαίρεση από αυτά τα χαρακτηριστικά αποτελούν τα είδη που ανήκουν στην Οικογένεια Cathartidae και που αποτελούν τους γύπες του νέου κόσμου και έχουν χαρακτηριστικά και συνήθειες σαν τους πιο γνωστούς γύπες της Ευρώπης. Τα είδη που ζούν στις εύκρατες περιοχές είναι μεταναστευτικά. Τα περισσότερα φωλιάζουν σε αποικίες πάνω στα δέντρα ενώ κάποια από αυτά μπορούν να φωλιάσουν και στο έδαφος ή στους καλαμιώνες.

Γεωγραφική εξάπλωση

Zούν σε όλες τις ηπείρους (Εκτός από την Ανταρκτική). Τους γύπες του νέου κόσμου τους βρίσκουμε μόνο στην Αμερική ενώ τις υπόλοιπες οικογένειες τις συναντάμε σε όλες τις ηπείρους αν και αποφεύγουν τις ερήμους αφού είναι πουλιά συνδεδεμένα με το γλυκό νερό.
Νέστορ Κίρχνερ

Προφίλ

Γεννήθηκε στο Ρίο Γκαγιέγος στις 25 Φεβρουαρίου 1950 και σπούδασε Νομικά. Ο πατέρας του ήταν ελβετικής καταγωγής. Παντρεύτηκε με τη δικηγόρο Κριστίνα Φερνάντες, επίσης μέλος του Κόμματος Justicialist (JP). Στη διάρκεια της χούντας του Βιδέλα, φυλακίστηκε και απελευθερώθηκε μετά το 1983 και την αποκατάσταση της δημοκρατίας. Το 1987 εξελέγη δήμαρχος του Ρίο Γκαγιέγος. To κόμμα του έχασε τις εκλογές του 1999. Η επάνοδος του Κίρχνερ στο προσκήνιο έγινε στις 27 Απριλίου 2003. Τότε, στον α΄ γύρο των προεδρικών εκλογών, ο Κάρλος Μένεμ πέτυχε πύρρεια νίκη με 24%, μόλις 2% μπροστά από τον Κίρχνερ. Ο τελευταίος εξελέγη Πρόεδρος στον τελικό γύρο, με διαφορά 30%-40%.
Τον Οκτώβριο του 2007 εξελέγη στο προεδρικό αξίωμα με 47% η σύζυγός του, Κριστίνα Φερνάντες, και τον διαδέχτηκε.
Στις βουλευτικές εκλογές που διεξήχθησαν στις 28 Ιουνίου του 2009 ηττήθηκε στο Μπουένος Άιρες από τον υποψήφιο της αντιπολίτευσης, Φρανσίσκο ντε Ναρβάες, έναν κεντροδεξιό επιχειρηματία. Η απώλεια αυτή θεωρείται ταπεινωτική, καθώς το Μπουένος Άιρες ήταν προπύργιο των Περονιστών.
Στις 4 Μαΐου 2010 εξελέγη γενικός γραμματέας  του νεοσύστατου οργανισμού UNASUR (Ένωση Χωρών της Νοτίου Αμερικής). 
Πέθανε στις 27 Οκτωβρίου του 2010 στο Ελ Καλαφάτε, από καρκίνο του εντέρου.
Φιλίππη του Κουσί

Γάμος

Η Φιλίππη γεννήθηκε στο παλάτι του Έλθαμ λίγο πριν τις 18 Απριλίου του 1367, την νεώτερη κόρη του Ενγκερράνδου, λόρδου του Κουσί, από τη σύζυγό του Ισαβέλλα του Κουσί, την μεγαλύτερη κόρη του βασιλιά Εδουάρδου Γ΄ της Αγγλίας. Έλαβε το όνομά της από τη γιαγιά της, Φιλίππη του Αινώ. Το 1371, στην ηλικία των τεσσάρων ετών, αρραβωνιάστηκε τον Ροβέρτο de Vere, ο οποίος ήταν πέντε χρονών και ήταν ήδη κόμης της Οξφόρδης. Παντρεύτηκαν στις 5 Οκτωβρίου 1376. Δεν είχαν παιδιά. Ο σύζυγός της έγινε γρήγορα αγαπημένος του νεαρού βασιλιά Ριχάρδου.

Διαζύγιο

Το 1387, ο Ροβέρτος απέρριψε τη Φιλίππη και ο Πάπας Ουρβανός ΣΤ΄ του έδωσε διαζύγιο. Ο Ροβέρτος είχε αρχίσει μια σχέση με την Αγνή, μια κυρία επί των τιμών της συζύγου του Ριχάρδου Γ΄, την Άννα της Βοημίας και πήρε την Αγνή ως τη δεύτερη σύζυγό του. Αυτό δημιούργησε ένα σκάνδαλο σε ολόκληρο το βασίλειο. Οι βασιλικοί θείοι της Φιλίππης, οι Δούκες του Λάνκαστερ, του Γκλόστερ και της Υόρκης ήταν ιδιαίτερα εξοργισμένοι. Η μητέρα του Ροβέρτου, Μαώ της Οξφόρδης, πήρε το μέρος της και την πήρε στο σπίτι της, λέγοντας ότι αγαπούσε τη Φιλίππη «πιο πολύ από ό,τι αν ήταν η δική της κόρη».
Η Φιλίππη συνέχισε να ονομάζεται η κόμισσα της Οξφόρδης και δούκισσα της Ιρλανδίας. Λίγο αργότερα το 1388, ο Ροβέρτος την στη Βρέμη. Στις 17 Οκτωβρίου 1389, ο Πάπας κήρυξε άκυρο το διαζύγιο. Ο Ροβέρτος σκοτώθηκε όταν βρισκόταν στο κυνήγι το 1392. Η Φιλίππη πέθανε τον Οκτώβριο του 1411, ηλικίας περίπου 44 ετών.
Μυλιοβατίδες

Ταξινόμηση

Οι Μυλιοβατίδες ανήκουν στην υπόταξη των Βατιδοοειδών
Βάλτερ Λύμπκε

Βιογραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Σταδιοδρομία

Ως πρόεδρος της τοπικής κυβερνήσεως του Κάσσελ, ο Λύμπκε ήταν υποστηρικτής των θέσεων της Άνγκελα Μέρκελ σχετικά με την υποδοχή των προσφύγων στη Γερμανία. Ως αποτέλεσμα, υπήρξε αποδέκτης απειλών θανάτου οι οποίες προέρχονταν από ακροδεξιές οργανώσεις. Κατά τη διάρκεια της νύχτας μεταξύ της 1ης και της 2ας Ιουνίου του 2019, δολοφονήθηκε με μία σφαίρα στο κεφάλι, στη βεράντα της οικίας του. Ο θάνατός του προκάλεσε αριθμό θετικών αντιδράσεων στα μέσα κοινωνικής δικτύωσης, με αριθμό προσώπων να τον χαρακτηρίζουν ως «προδότη».

Διακρίσεις

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Resident Evil

Υποδοχή

Τα περισσότερα παιχνίδια της κύριας σειράς έχουν δεχθεί θετικές κριτικές λόγω των στοιχείων τρόμου, επίλυσης γρίφων και δράσης. Κάποια από αυτά, κυρίως το πρώτο Resident Evil, το Resident Evil 2 και το Resident Evil 4 έχουν χαρακτηριστεί πολλές φορές ως Παιχνίδια της Χρονιάς και συχνά τοποθετούνται σε λίστες με τα καλύτερα βιντεοπαιχνίδια που έχουν γίνει ποτέ.
Το 2012, το Complex τοποθέτησε το Resident Evil στη θέση 22 της λίστας με τις καλύτερες σειρές βιντεοπαιχνιδιών. Την ίδια χρονιά, το G4tv το αποκάλεσε "μία από τις πιο επιτυχημένες σειρές στην ιστορία του gaming". Η σειρά έχει πουλήσει 66 εκατομμύρια κομμάτια μέχρι τις 30 Σεπτεμβρίου του 2015.
Μητρόπολη (Εύβοια)

Η Μητρόπολη (αρχαία ελληνικά: Μητρόπολις) ήταν μια πόλη στην αρχαία Εύβοια της στερεάς Ελλάδας. Το όνομα και η ύπαρξη της πόλης τεκμηριώνεται σε γραπτό του Στέφανου του Βυζάντιου. Ωστόσο η θέση της πόλης είναι άγνωστη.
Σταύρος Ζαφειρίου

Βιογραφία

Γεννήθηκε το 1958 στη Θεσσαλονίκη όπου ζει και εργάζεται. Στα έργα του χρησιμοποιεί θρύλους και αφηγήσεις της λαϊκής παράδοσης με ενεργά πάντοτε παρόν το στοιχείο της εντοπιότητας.Ο λόγος του υποβλητικός που φέρει τη ρομαντική συγκίνηση ενώ αν και μοντέρνος συγγραφέας ακολουθεί συχνά τη παραδοσιακή μετρική στιχουργία. Στα γράμματα εμφανίζεται το 1983 με το «Ευλύγιστο πέλμα».
Το 1986 ήταν ένας απ' τους επτά ποιητές που εκπροσώπησαν την Ελλάδα στην B' BIENNALE νέων καλλιτεχνών των Ευρωπαϊκών χωρών της Μεσογείου. Το 1998 η ποιητική του συλλογή «Τα κατοικίδια» ήταν υποψήφια για το βραβείο του λογοτεχνικού περιοδικού «Διαβάζω», ενώ το 1999 με τη συλλογή «Η άτροπος των ημερών» ήταν υποψήφιος για το κρατικό βραβείο ποίησης.Το έμμετρο θεατρικό παιδικό παραμύθι του «Το καρναβάλι των ζώων» τιμήθηκε με το βραβείο του κύκλου του παιδικού βιβλίου.
Το 2013 του απονεμήθηκε το βραβείο του ηλεκτρονικού περιοδικού «Ο Αναγνώστης». Κείμενα του έχουν δημοσιευθεί στα περιοδικά «Αντί», «Το Δέντρο», «Εντευκτήριο», «Ο Παρατηρητής» και «Ποίηση». Ποιήματά του έχουν συμπεριληφθεί σε ανθολογίες και πολλά έχουν μεταφραστεί σε ξένες γλώσσες.

Κρίσεις

Στο έργο του Ζαφειρίου συχνή είναι η εξιστόρηση μέσω μιας θρυλικής ή ανώνυμης περσόνας καθώς και η εμφάνιση μιας σειράς εικόνων που ενώ φαίνονται καθορισμένες χρονικά δημιουργούν την αίσθηση της διαχρονικής συνεύρεσης παρόντος και παρελθόντος σ' έναν ακαθόριστο χωροχρόνο. Η  σχέση του με τη γλώσσα είναι νευραλγική, στο έργο του «Δύσκολο» βλέπουμε τη ίδια τη γλώσσα να αδυνατεί να διαβεί τη σύγχρονη πραγματικότητα με όλα τα φαινόμενα βίας, ρατσισμού και ξενοφοβίας που τη διατρέχουν. Ακόμη ο Ζαφειρίου αντιλαμβάνεται τη λογοτεχνία ως ένα παιχνίδι, όπως στο «Ενοχικό» όπου επιχειρεί να αναιρέσει τη σοβαρότητα του κειμένου με τη χρήση λατινικών εκφράσεων σ' όλους τους τίτλους σχολιάζοντας τη φύση της γλώσσας και δημιουργώντας ένα παιχνίδι με τη γλώσσα και τις έννοιες.
Ο Ζαφειρίου χρησιμοποιεί την ιστορία αναστοχαζόμενος πάνω σ' αυτή. Στα έργα του διαλέγεται με την ιστορία και το μύθο και έννοιες όπως ο πόλεμος, το μίσος και ο ανθρώπινος φόβος είναι ορισμένες από τη συνεχώς μεταβαλλόμενη ηθική ενός πολιτισμού που και ο ίδιος διαρκώς μεταμφιέζεται. Μέσα σ' ένα τέτοιο πολιτισμό και στο «Ενοχικό» ο συγγραφέας συνδιαλεγόμενος με το θέμα της ενοχής, όχι ως αίσθημα αλλά ως πράξη και όχι προς ένα άλλο πρόσωπο αλλά προς τον ίδιο μας τον εαυτό, επικεντρώνεται στην ανθρώπινη φύση και στη βιολογική της μοίρα. Τέλος,όσον αφορά τη σχέση του με τη πόλη του, η Θεσσαλονίκη επηρεάζει άμεσα το έργο του λειτουργώντας πολλές φορές ως σκηνικό δράσης για τους ήρωές του. Ακόμα και όταν η πόλη δεν δηλώνεται με το όνομά της, προσδιορίζεται από κομβικά της σημεία ενώ μπορεί να μην έχει μυθοπλαστική σημασία αλλά χρηστική σκοπιμότητα καθώς ο συγγραφέας θέλει να βάλει τους ήρωες του σ' ένα αστικό περιβάλλον. Ο ίδιος δηλώνει πως «Η σχέση του ανθρώπου με τον τόπο του είναι αμφίδρομη και καθοριστική και για τους δύο. Ακόμη και στα έργα μου όπου η πόλη είναι απούσα, η πόλη μου είναι εκείνη αν δε τη περιγράφω εγώ με περιγράφει εκείνη».
Ντβινά (Βόρειος)

Ο Βόρειος Ντβίνα (ρωσικά: Се́верная Двина́‎, κόμι: Вы́нва / Výnva) είναι ποταμός στη βόρεια Ρωσία που διέρχεται από την περιφέρεια Βόλογκντα και την περιφέρεια Αρχάγγελσκ στον κόλπο Ντβίνα της Λευκής θάλασσας. Μαζί με τον ποταμό Πετσόρα προς τα ανατολικά, αποστραγγίζουν το μεγαλύτερο μέρος της Βορειοδυτικής Ρωσίας στον Αρκτικό Ωκεανό. Δεν πρέπει να συγχέεται με τον Δυτικό Ντβίνα.
Οι κύριοι παραπόταμοι είναι: ο Βιτσέγκντα στα δεξιά, ο Βάγκα στα αριστρρά και ο Πινέγκα στα δεξιά.
Βενζυλαμίνη

Με επίδραση νατραμίδιου σε βενζυλαλογονίδιο

Με επίδραση διαλύματος νατραμίδιου σε βενζυλαλογονίδιο:

Με αντιδραστήρια Grignard

Μέσω οργανομαγνησιακών ενώσεων και χλωραμίνης:

Αναγωγή νιτροφαινυλομεθανίου

Με αναγωγή νιτροφαινυλομεθανίου:

Αναγωγή βενζονιτριλίου

Με αναγωγή βενζονιτριλιου:

Αποικοδόμηση 2-φαινυλαιθαναμιδίου

Με αποικοδόμηαη 2-φαινυλαιθαναμιδίου κατά Hofmann:

Αναγωγική αμίνωση βενζαλδεΰδης

Με αναγωγική αμίνωση βενζαλδεΰδης παράγεται βενζυλαμίνη:

Συμπεριφορά βάσης

Συμπεριφορά βάσης - Παράγει άλατα με οξέα:

Αλκυλίωση

Παράγει δευτεροταγείς βενζυλαμίνες με αλκυλαλογονίδια (RX). Π.χ.::

Ακυλίωση αμινομάδας

1. Με ακυλαλογονίδια.:
2. Με ανυδρίτες καρβονικών οξέων:
3. Με εστέρες:

Ιμίνες

Με καρβονυλικές ενώσεις δείνει ιμίνες. Π.χ. με αλδεΰδες (RCHO) δίνει:

Oξείδωση

Οξειδώνεται προς νιτροφαινυλομεθάνιο:

Υδρογονόλυση

Μετά την παραγωγή Ν,Ν-διαλκυλοβενζυλαμίνης, μπορεί να υδρογονολυθεί, σχηματίζοντας τολουόλιο και δευτεροταγή αμίνη:

Προσθήκη

Δίνει αντιδράσεις προσθήκης σε αλκένια. Π.χ. με αιθένιο δίνει αιθυλοβενζυλαμίνη:
Αλκαίος ο Μυτιληναίος

Βιογραφία

Γεννήθηκε στη Μυτιλήνη περίπου το 620 π.Χ. και έζησε την ίδια εποχή με τη Σαπφώ. Η ζωή του συνέπεσε με την εμφάνιση και επικράτηση της τυραννίας. Ο ίδιος αναμίχθηκε ενεργά στη πολιτική.
Όταν ήταν νέος, οι αδελφοί του, μαζί με τον Πιττακό, ανέτρεψαν τον τύραννο Μέλαγχρο κι αργότερα συνωμότησαν, με τη συμμετοχή του, ενάντια και στον νέο τύραννο Μύρσιλο. Ο Πιττακός όμως πρόδωσε τους συντρόφους του κι όλη η οικογένεια του ποιητή εξορίστηκε στη μικρή πόλη Πύρρα, κοντά στη Μυτιλήνη. Εκεί, αργότερα και με μεγάλη χαρά, πανηγύρισε τον θάνατο του τυράννου.
Επέστρεψε για λίγο στην Μυτιλήνη, καθώς την εξουσία πήρε ο Πιττακός, κι έπειτα έφυγε ξανά. Αρχικά πήγε πρώτα στην πόλη Αίνο της Θράκης (παλιά αποικία της Μυτιλήνης), ύστερα στην Κύζικο κι αργότερα στην Αίγυπτο. Οι πολιτικές διαμάχες, οι εξορίες και οι θάνατοι επηρεάζουν το έργο του, και στην ουσία θεωρούσε την ποίησή του ως όπλο στους πολιτικούς του αγώνες.
Ο Αλκαίος επηρέασε και τους μεταγενέστερους ποιητές. Ο Θεόκριτος στα «Ειδύλλιά» του τον μιμείται, το ίδιο κι ο Λατίνος ποιητής Οράτιος, ενώ στην Αθήνα, στην ακμή του 5ου αιώνα π.Χ., τραγουδούσαν στα συμπόσια τραγούδια του. Εκτός των άλλων γνωστών μέτρων που χρησιμοποίησε —σαπφικό, ιαμβικό τετράμετρο, ασκληπιάδειο μείζον— επινόησε και την αλκαϊκή στροφή: υ - υ -υ | - υυ - | υυ.
Ερμηνεία κληρονομιάς

Ορισμός

"Η ερμηνεία της φυσικής και πολιτιστικής κληρονομιάς είναι μία εκπαιδευτική δραστηριότητα που σκοπό έχει να αποκαλύψει τα μηνύματα και τις σχέσεις χρησιμοποιώντας αυθεντικά αντικείμενα, με βιωματικές δράσεις και επεξηγηματικά μέσα, αντί απλώς να μεταδίδει στεγνές πληροφορίες." Freeman Tilden
Αθλητικά γεγονότα του 2008/Νοέμβριος

Στο λήμμα αναφέρονται σημαντικά αθλητικά γεγονότα στον κόσμο που έλαβαν χώρα το Νοέμβριο του 2008 συνοδευόμενα από τις πηγές που τα μετέδωσαν.
Υδραγωγείο Θησέως

Ιστορική αναδρομή

Ήταν ή επέκταση του αρχαιότερου Πελασγικού υδραγωγείου ή διόρθωσή του. Το έτος κατασκευής του δεν έχει εξακριβωθεί. Το υδραγωγείο του Θησέα μνημονεύει ανώνυμος Έλληνας περιηγητής, ο οποίος αναφέρει ότι τον 15ο αιώνα η Αθήνα υδροδοτείτο από δύο υδραγωγεία, το Αδιάνειο και του Θησέα, ενώ ο Δημήτριος Καμπούρογλου αναφέρει τον Γ. Κωνσταντινίδη, ο οποίος επιβεβαιώνει την ίδια πληροφορία μέχρι και στις ημέρες του.

Περιγραφή

Ο Κορδέλλας περιγράφει το υδραγωγείο με τα ίδια του τα μάτια. Η πηγή του νερού ήταν στην βόρεια Αθήνα στη θέση «Ποδαράδες». Το υδραγωγείο ήταν από ασβεστόλιθο και προεκτείνονταν προς την οδό Πατησίων.
Διεθνές Κίνημα Ερυθρού Σταυρού και Ερυθράς Ημισελήνου

Ιστορία

Το 1864 με την παρότρυνση της Επιτροπής και με πρωτοβουλία της ελβετικής κυβέρνησης οργανώθηκε μια διεθνής διπλωματική διάσκεψη η οποία ενέκρινε τη Συνθήκη της Γενεύης για τη βελτίωση της τύχης των τραυματιών και των αιχμαλώτων του πολέμου. Η συνθήκη αυτή εδραίωσε την υποχρέωση βοήθειας και θεραπείας προς τους τραυματίες και αρρώστους οποιασδήποτε εθνικότητας καθώς και την ουδετερότητα των στρατιωτικών νοσοκομείων, ασθενοφόρων και υγειονομικού προσωπικού.

Σύμβολα

Υιοθέτησε το σήμα του κόκκινου σταυρού σε λευκό φόντο, που ισχύει σ' ολόκληρο τον κόσμο και είναι εύκολα αναγνωρίσιμο. Το σύμβολο του κόκκινου (ερυθρού) σταυρού επιλέχθηκε προς τιμήν της Ελβετίας, ουδέτερης χώρας που φιλοξένησε το συνέδριο, αντιστρέφοντας τα χρώματα της σημαίας της. Την ίδια χρονιά ιδρύθηκαν σε ευρωπαϊκές χώρες οι πρώτοι Εθνικοί Σύλλογοι Ερυθρού Σταυρού.
Το 1877, κατά τη διάρκεια του Ρωσοτουρκικού Πολέμου, η Οθωμανική αυτοκρατορία, όπως στη συνέχεια και όλες οι μουσουλμανικές χώρες, αποφάσισε να υιοθετήσει αντί για το σταυρό, που είναι χριστιανικό σύμβολο, την κόκκινη ημισέληνο. Η επίσημη αναγνώριση της Ερυθράς Ημισελήνου έγινε το 1929 με την τροποποίηση του καταστατικού της Συνθήκης της Γενεύης. Το 1944 απονεμήθηκε στη Διεθνή Επιτροπή του Ερυθρού Σταυρού (ICRC) το Νόμπελ Ειρήνης.
Το Ισραήλ χρησιμοποιεί ως σύμβολο το Ερυθρό αστέρι του Δαβίδ το οποίο όμως δεν είναι αναγνωρισμένο έμβλημα από το κίνημα και ως εκ τούτου για την κάλυψη των αναγκών τέτοιων κρατών που δεν επιθυμούν την χρήση του Ερυθρού Σταυρού ή της Ερυθράς Ημισελήνου το διεθνές κίνημα με σχετικό του πρωτόκολλο θέσπισε το έμβλημα του Ερυθρού Κρυστάλλου που απολαμβάνει την αναγνωρισιμότητα και προστασία που προσφέρουν και τα άλλα δύο εμβλήματα διεθνώς.

Αρμοδιότητες

Στις μέρες μας ο Ερυθρός Σταυρός, εκτός από την περίθαλψη των τραυματιών και την προστασία των αιχμαλώτων πολέμου, ασχολείται και με τους πρόσφυγες. Παρεμβαίνει επίσης και σ' όλο τον κόσμο, σε περιπτώσεις καταστροφών.
Πανελλήνιο πρωτάθλημα ανώμαλου δρόμου γυναικών 1978

Το Πανελλήνιο πρωτάθλημα ανώμαλου δρόμου γυναικών 1978 διεξήχθη στις 19 Φεβρουαρίου στην Καλογρέζα, σε απόσταση 4.000μ. Πρωταθλητής στο ομαδικό αναδείχθηκε ο ΓΣ Κοροίβος Πάφου για δεύτερη συνεχόμενη χρονιά. Στο ατομικό επικράτησε η Μαρίνα Δρακωτού του Πειραϊκού. Ταυτόχρονα έγιναν τα πρωταθλήματα νεανίδων και κορασίδων.
Χαλασμένο τηλέφωνο

Πώς παίζεται

Αυτό το παιχνίδι παίζεται με 4 και πάνω παίκτες. Τα παιδιά το ένα δίπλα στο άλλο αρχίζουν να λένε το ένα μετά το άλλο μια λέξη στο αυτί του διπλανού τους χωρίς τα άλλα παιδιά να ακούσουν την λέξη. Ο τελευταίος παίκτης φωνάζει την λέξη που άκουσε από τον διπλανό του και την συγκρίνουν με αυτήν που είπε ο πρώτος παίχτης.

Δυσκολία του παιχνιδιού

Οι παίχτες ακούνε την λέξη ψιθυριστά και είναι δύσκολο να διατυπωθεί η σωστή λέξη στο τέλος.
Κείμενο πηγή

Το κείμενο πηγή είναι κείμενο (ενίοτε προφορικό), από το οποίο προέρχονται πληροφορίες ή ιδέες. Στη μετάφραση, το κείμενο πηγή είναι το πρωτότυπο κείμενο που πρέπει να μεταφραστεί σε άλλη γλώσσα.

Περιγραφή

Στην ιστοριογραφία, γίνεται συνήθως μεταξύ τριών ειδών κειμένων πηγών:
Σοφί Μαρσό

Σταδιοδρομία

Η Σοφί Μαρσό (πλήρες όνομα Sophie Danièle Sylvie Maupu) γεννήθηκε στο Παρίσι και ξεκίνησε την επαγγελματική της σταδιοδρομία σε ηλικία 14 ετών όταν ο σκηνοθέτης Κλοντ Πινοτό την επέλεξε για τον πρωταγωνιστικό ρόλο στην ταινία La Boum (Το Πάρτι - 1980). Το φιλμ είχε τεράστια επιτυχία και την έκανε είδωλο στη Γαλλία, σε πολλές Ευρωπαϊκές χώρες αλλά και στην Ιαπωνία. Δύο χρόνια μετά (1982), η συνέχεια της ταινίας La Boum 2, λιγότερο κωμική και περισσότερο αισθηματική, βοήθησε στην περαιτέρω αύξηση της δημοτικότητας της. Το 1983, κέρδισε το βραβείο César (το Γαλλικό Όσκαρ) για την "Περισσότερο Υποσχόμενη Ηθοποιό".
Σε ηλικία 17 ετών, ερμήνευσε έναν πιο απαιτητικό όλο στην ταινία Fort Saganne (1984), όπου συμπρωταγωνίστησε με τον Ζεράρ Ντεπαρντιέ και την Κατρίν Ντενέβ. Την ίδια χρονιά εμφανίστηκε δίπλα στον Ζαν Πολ Μπελμοντό στην ταινία Joyeuses Pâques (1984), βασισμένη στο θεατρικό έργο του Ζαν Πουαρέ. Ξεδίπλωσε το υποκριτικό της ταλέντο στις ταινίες του επί πολλά χρόνια (1985-2001) συντρόφου της Αντρέι Ζουλάφσκι: L'Amour braque (1985), Mes nuits sont plus belles que vos jours (1989), La Note bleue (1991) και Fidélité" (2000).
Η Σοφί αν και αρκετά δημοφιλής στην Ευρώπη, έγινε παγκοσμίως γνωστή ερμηνεύοντας την Πριγκίπισσα Ιζαμπέλα στο ιστορικό έπος του Μελ Γκίμπσον Braveheart το (1995). Μετά από αυτήν την επιτυχία εμφανίστηκε στο A Midsummer Night's Dream (Όνειρο θερινής νυκτός - 1999) και σαν το κορίτσι του Τζέημς Μποντ στην ταινία The World Is Not Enough (Ο Κόσμος δεν είναι αρκετός  - 1999).
Η Σοφί έγραψε την ημι-αυτοβιογραφική νουβέλα Telling Lies το 2001 και παράλληλα προσπάθησε να την μεταφέρει στο σινεμά. Το σκηνοθετικό της ντεμπούτο με την ταινία Parlez-moi d'amour και πρωταγωνίστρια τη φίλη της Τζουντίθ Γκοντρές, της απέφερε το βραβείο σκηνοθεσίας στο φεστιβάλ του Μόντρεαλ το 2002. Παλιότερα, το 1995, είχε σκηνοθετήσει μια ταινία μικρού μήκους (L'Aube à l'envers) με πρωταγωνίστρια και πάλι τη Γκοντρές.
Τροία (σκάκι)

Η Τροία (Troy) είναι σκακιστική παραλλαγή εμπνευσμένη από τον Τρωικό πόλεμο. Οι στρατοί των Ελλήνων και των Τρώων δίνουν μάχη σε μια σκακιέρα με 91 εξαγωνικές κυψέλες. Το παιχνίδι αναπτύχθηκε το 1988 από το Fanaat games club της Ολλανδίας ως γαμήλιο δώρο σε δύο από τα εξέχοντα μέλη του.

Κανόνες

Όπως φαίνεται από την παράταξη εκκίνησης, ο κάθε παίκτης έχει 19 πεσσούς. Όπως και στο συμβατικό σκάκι, ένα κομμάτι συλλαμβάνει κάποιο άλλο καταλαμβάνοντας το κελί του. Ο σκοπός του παιχνιδιού είναι να επιτευχθεί το ματ στον αντίπαλο βασιλιά. Βασιλιάς των Ελλήνων είναι η Παλλάδα Αθηνά και βασιλιάς των το Τρώων ο Άρης. Οι Έλληνες έχουν την πρώτη κίνηση στην παρτίδα.
Η Παλλάδα Αθηνά έχει στον στρατό της τον Αχιλλέα, δύο Ήρωες, τρεις Σπαρτιάτες και δώδεκα Έλληνες, ενώ ο Άρης έχει στον στρατό του τον Έκτορα, δύο Ήρωες, τρεις Αμαζόνες και δώδεκα Τρώες.
Αιματουρία

Μικροσκοπική – μακροσκοπική

Όταν η παρουσία του αίματος είναι εμφανής οι ασθενείς τρομοκρατούνται θεωρώντας ότι έχουν χάσει μεγάλες ποσότητες αίματος. Αυτό πολλές φορές δεν ισχύει καθώς αρκούν 2-3 σταγόνες αίματος να βάψουν μια λεκάνη με νερό. Η διάκριση μικροσκοπικής-μακροσκοπικής αιματουρίας γίνεται με την χρήση ταινιών ούρων(urine sticks) ή με μικροσκόπηση.

Πρωτοπαθής – δευτεροπαθής

Η πρωτοπαθής αιματουρία σε πολλές περιπτώσεις προκαλεί πόνο π.χ. σε λιθιάσεις του νεφρού, της ουρήθρας ή της ουροδόχου κύστης. Αντίθετα η δευτεροπαθής πολλές φορές είναι ανώδυνη π.χ. νεόπλασμα.

Αρχική – τελική

Αν τα ούρα περιέχουν ερυθροκύτταρα στην αρχή (δηλαδή αν είναι εξαρχής αιματηρά) τότε η αιματουρία χαρακτηρίζεται ως αρχική. Αντίθετα αν περιέχουν στο τέλος τελική και αν είναι καθόλη τη διάρκεια αιματηρά, ολική. Αν η αιματουρία είναι αρχική προέρχεται από την ουρήθρα, αν είναι τελική από την κύστη και αν είναι ολική από τα νεφρά. Για την διάκριση αρχικής και τελικής αιματουρίας ο ασθενής συλλέγει τρία διαδοχικά δείγματα ούρων σε τρία διαφορετικά ουροδοχεία τα οποία και αριθμεί.

Η μη σπειραματική αιματουρία

Η μη σπειραματική αιματουρία αφορά την αιμορραγία σε κατώτερα τμήματα του ουροποιητικού συστήματος. Τα ερυθροκύτταρα έχουν φυσιολογικό σχήμα και μέγεθος με φυσιολογική ποσότητα αιμοσφαιρίνης. Παρόλα αυτά σε υπερωσμωτικό περιβάλλον απαντώνται και δύσμορφα ερυθρά.
Η διάκριση σπειραματικής και μη σπειραματικής αιματουρίας μπορεί να γίνει με κυτταρομετρία ροής αλλά η μέθοδος αναφοράς είναι η μικροσκόπηση αντίθετης φάσης.
Αίτια της μη σπειραματικής αιματουρίας
1.Λοιμώξεις του ουροποιητικού.
1.1.Ουρολοίμωξη – κυστίτιδα.
1.2.Πυελονεφρίτιδα.
1.3.Προστατίτιδα.
1.4.Ουρηθρίτιδα.
1.5.Φυματίωση.
2.Ανωμαλίες των νεφρικών σωληναρίων.
3.Απόφραξη των ουροφόρων οδών.
4.Κληρονομικές νόσοι των ουροφόρων σωληναρίων.
4.1.Δρεπανοκυτταρική αναιμία.
4.2.Πολυκυστική νόσος των νεφρών.
4.3.Νεφρός με σπογγώδη μυελό.

Επισκόπηση των ούρων

Στη μακροσκοπική αιματουρία τα ούρα έχουν κόκκινο ή ροζ ή καφέ βαθύ χρώμα.

Μέτρηση αιμοσφαιρίνης ούρων

Μπορεί να γίνει με δύο μεθόδους. Με την μέθοδο της υπεροξειδάσης στην ταινία των ούρων και με την μέθοδο της πυραμιδόνης.

Μικροσκόπηση

Ίζημα φυγοκεντρημένων ούρων τοποθετούνται σε αντικειμενοφόρο πλάκα και μικροσκοπούνται σε μικροσκόπιο αντίθετης φάσης.
Ερνέστ Εμπράρ

Ανοικοδόμηση Θεσσαλονίκης

Η κυβέρνηση του Ελευθέριου Βενιζέλου απαγόρευσε την ανοικοδόμηση της πόλης μέχρι να εγκριθεί ένα σύγχρονο σχέδιο πόλης. Με απόφαση του τότε υπουργού συγκοινωνιών Αλέξανδρου Παπαναστασίου, ιδρύθηκε η «Διεθνής Επιτροπή Νέου Σχεδίου Θεσσαλονίκης» με πρόεδρο τον Ερνέστ Εμπράρ, για την εκπόνηση ρυμοτομικού σχεδίου. Ο Εμπράρ με τη βοήθεια των Άγγλων αρχιτεκτόνων E. Mawson και J. Pleyber και των Ελλήνων αρχιτεκτόνων Α. Γκίνη, Αριστοτέλη Ζάχου και Κωνσταντίνου Κιτσίκη, συνέλαβε και ανέπτυξε ένα σχέδιο που έγινε γνωστό ως Σχέδιο Εμπράρ και το οποίο παραδόθηκε στη Γενική Διοίκηση Μακεδονίας στις 29 Ιουνίου 1918. Το σχέδιο δεν εφαρμόστηκε πλήρως, διότι υπέστη πολλές μεταβολές μετά από πιέσεις μεγαλοϊδιοκτητών. Ήταν, όμως, μια μεγάλη βελτίωση στην προγενέστερη οικιστική κατάσταση της πόλης και της έδωσε μια σύγχρονη Ευρωπαϊκή ρυμοτομία και όψη.

Άλλα εγχειρήματα

Ο Εμπράρ συμμετείχε επίσης και σε άλλα εγχειρήματα, όπως η ανοικοδόμηση της Καζαμπλάνκα στο Μαρόκο και του παλατιού του Διοκλητιανού στο Σπάλατο της σημερινής Κροατίας, καθώς και ο σχεδιασμός διάφορων πόλεων στη Γαλλική Ινδοκίνα.
Ολιβενίτης

Εμφάνιση, παραγενέσεις

Αποτελεί δευτερεύον μετάλλευμα χαλκού. Είναι πολύ διαδεδομένο, καθώς είναι το κοινότερο ορυκτό στις ζώνες οξείδωσης αρσενικούχων - χαλκούχων μεταλλευμάτων υδροθερμικής προέλευσης. Σχηματίζει ισόμορφη σειρά με τον αδαμίτη. Συνδέεται με μαλαχίτη, αζουρίτη, χρυσόκολλα, χαλκοφυλλίτη, κλινόκλαστο, λιβεθενίτη (Cu₂(OH)PO₄, σχηματίζει επίσης ισόμορφη σειρά) και λειμωνίτη. Αναβράζει με την επίδραση υδροχλωρικού οξέος, αλλά δεν εμφανίζει φθορισμό ή φωσφορισμό.
Ιδιαίτερα διαδεδομένο ανά τον κόσμο. Όμορφα δείγματά του ανευρίσκονται στη Βρετανία (Κορνουάλλη), τη Νεβάδα των ΗΠΑ και στην περιοχή Τσουμέμπ της Ναμίμπια.
Στην Ελλάδα ανευρίσκεται στα μεταλλεία Λαυρίου, κυρίως σε καστανοπράσινες αποχρώσεις.